fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Inhimillinen kanssakäyminen ja kohtaaminen ovat osallisuuden peruskauraa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Monissa tilanteissa osallisuudella tarkoitetaan palvelun käyttäjien osallisuutta, mutta yhtä lailla on tärkeää, että ammattilaiset voivat kokea osallisuutta. Me väitämme, että kun ammattilainen on osallinen, myös asiakkaan osallisuus toteutuu paremmin!
Inhimillisestä näkökulmasta ei ole vaikea ymmärtää, miksi meille kaikille on tärkeää tulla kuulluksi ja kuulua johonkin ryhmään tai yhteisöön. Lisäksi useimmat meistä haluavat työssään vaikuttaa ja vaikuttua muiden tekemisistä. Tämä on yhtä tärkeää niin ammattilaisen työn mielekkyyden kuin asiakkaan toimintakyvyn, kuntoutumisen, terveyden ja hyvinvoinnin sekä yhdenvertaisuuden näkökulmista.
Asiakkaiden omannäköistä elämää tukevissa toiminnoissa ja palveluissa on tärkeää, että ihminen löytää yhteyden omiin voimavaroihinsa ja saa siihen tukea.
Asiakkaiden osallisuuden edistämisen taustalta löytyy ajatus uudenlaisesta ammatillisuudesta. Uudenlainen ammatillisuus ei tarkoita, etteikö ammatillista tietoa ja taitoa tarvittaisi. Enemmän on kyse siitä, että työhön löydetään uusia rooleja ja tapoja tehdä työtä: ammattilaisesta tulee asiakkaan omia voimavaroja ja valintoja tukeva, vaihtoehtoja tarjoava rinnalla kulkija, joka ei pitäydy vain tutuiksi tulleissa perinteisissä menetelmissä.
Työtä tehdään luottaen ihmisiin ja yhteistyöprosesseihin. Erään ammattilaisen sanoin: ”Joskus pitää heittää ammatillisuus hetkeksi romukoppaan ja uskaltaa luottaa vuorovaikutuksen voimaan, toimia luonnollisesti ihmiseltä ihmiselle, mikä voi olla huikea ammatillisen kasvun kokemus”.
Osallisuutta voidaan lisätä hyvin pienilläkin teoilla. Se on jotain, mikä on meissä sisäistä: sekoitus asennetta ja ihmiskäsitystä, luottamusta ja arvostusta. Se voi näkyä tasa-arvoisena vuorovaikutuksena, jossa ei tarvitse jännittää tai pelätä ilmaista omia näkemyksiä. Se ei ole työväline, jonka voit jättää naulakkoon työpäivän päätteeksi. Se on toisen ihmisen kunnioittamista.
Osallisuus ei ole uusi näkökulma – mutta vuosien varrella näkemys on entisestään jäsentynyt
Mistään uudesta asiasta osallisuudessa ei ole kysymys. Yhdyskuntatyöstä (community work) ja sosiaalisia voimavaroja tukevasta verkostotyöstä alettiin puhua jo 1990-luvulla. Siltä pohjalta nousi muun muassa Cable-menetelmä, tuttavallisemmin Kaapeli-valmennus, ja samaa ideologiaa heijasteleva, tavoitteelliseen yhteistoimintaan tähtäävä valmentava johtaminen.
Ihmisen itsemääräämisoikeutta kunnioittavasta ja omaehtoiseen toimintaan tukevasta toiminnasta on puhuttu pitkään. Tietoa ja tutkimusta kohtaamisesta, vuorovaikutuksesta, ihmisyydestä, ihmisenä olemisen tasavertaisuudesta sekä ihmistä arvostavasta tavasta toimia on myös ollut paljon.
Usein näitä asioita on pohdittu enemmän järjestelmälähtöisesti eikä niinkään asiakkaan kanssa yhdessä toimimisen näkökulmasta. Erityisesti asiakasosallisuutta vahvistavalle toiminnalle on saatu uudet kasvot käytännön kehittämistyön ja osallisuuden teoreettisen viitekehyksen avulla (Isola ym., THL 2017).
Osallisuuden edistäminen tarvitsee jatkuvuutta. Kehittämishankkeissa on havaittu, että osallisuustyö saadaan juurtumaan osaksi jatkuvaa työtapaa, kun asiakkaat otetaan mukaan kaikkeen toimintaan jo suunnitteluvaiheessa ja kun riittävän monet työntekijät sitoutuvat samaan päämäärään.
Osallisuusajattelu juurtuu, kun tieto osallisuustyön hyödyistä leviää. Osallisuustyölle tarvitaan myös työyhteisön ja johdon tukea ja kannustusta, jotta työntekijät rohkaistuvat vaikuttamaan omaan työhönsä, ottavat aikaa asiakkaaseen tutustumiseen ja katsovat yhdessä asiakkaan kanssa asioita ”laatikon ulkopuolelta”. Myös ammattilaisten ja asiakasedustajien verkostot tukevat uutta ammatillisuutta.
Ammattilaisille, jotka kohtaavat paljon palveluja tarvitsevia ja heikossa asemassa olevia, kertyy paljon arvokasta tietoa. Heitä kannattaa kuulla ja heidän kehittämisehdotuksiaan hyödyntää.
Mahdollistetaan toinen toistemme osallisuus yhteisöissä ja yhteiskunnassa!
Ammattilaisten osallisuus edistää palvelujen vaikuttavuutta
Vuorovaikutus osallisuuden lähtökohtana: Osallisuutta edistävät tekijät opioidikorvaushoidossa hanketyöntekijän näkökulmasta. Köntti, Irina (2019)
Mitä osallisuus on? Osallisuuden viitekehystä rakentamassa (THL 2017)
Heikoimmassa asemassa olevien osallisuus (Thl.fi)
Tytti Tuulos valtakunnallisten hankkeiden koordinaattori Yhdenvertaisuus ja osallisuus, THL
Irina Köntti työelämäpalvelujen asiakkuusvastaava Suomen Diakoniaopisto
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.